Na temelju članka 287. stavka 1. točka 3. i članka 289. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23, 61/25), članka 5. Odluke o socijalnoj skrbi („Službeni vjesnik Brodsko-posavske županije“ broj 37/22, 14/23 i 13/24) i članka 31. Statuta Općine Vrpolje („Službeni vjesnik Brodsko-posavske županije“ broj 13/22 i 37/22 i „Službenik glasnik Općine Vrpolje“ broj 10/23, 13/25) Općinsko vijeće Općine Vrpolje na svojoj    sjednici održanoj       godine donijelo je
ODLUKA 
o I. izmjenama Programa socijalne skrbi na području Općine Vrpolje za 2026. godinu
Članak 1.
Ovom Odlukom o I. izmjenama Programa socijalne skrbi na području Općine Vrpolje za 2026. godinu mijena se Program socijalne skrbi na području Općine Vrpolje za 2026. godinu („Službeni glasnik Općine Vrpolje“ broj 13/25) (u daljnjem tekstu: Program).
Članak 2.
Članak 2. Programa mijenja se i glasi:
„U Proračunu Općine Vrpolje za 2026. godinu osigurano je 88.600,00 eura za Program socijalne skrbi kojim se utvrđuju sljedeće naknade:
Naknada za troškove stanovanja
Naknada za troškove stanovanja propisana je Zakonom o socijalnoj skrbi i Odlukom o socijalnoj skrbi Općine Vrpolje. Istim Zakonom kao i istom Odlukom utvrđeni su kriteriji, uvjeti i način ostvarivanja naknade za troškove stanovanja, vrsta troškova stanovanja kao i nadležnost ostvarivanja tih prava.
Za ovu vrstu naknade za 2026. godinu u Općinskom proračunu osigurano je 3.000,00 eura.
Jednokratna novčana naknada za izvanredne troškove
Jednokratna novčana naknada za izvanredne troškove može se odobriti samcu ili kućanstvu s prebivalištem na području Općine Vrpolje za podmirenje izvanrednih troškova nastalih zbog trenutačnih životnih i materijalnih okolnosti (obrazovanje djeteta, troškovi liječenja teških opakih bolesti, invaliditeta, smrti člana obitelji, prirodne nepogode i slično) koji nisu u mogućnosti podmiriti osnovne životne potrebe, a temeljem zamolbe najviše do 400,00 eura godišnje koje može odobriti Općinski načelnik sukladno posebnoj Odluci Općinskog vijeća o jednokratnoj novčanoj naknadi za izvanredne troškove.
Za ovu vrstu novčane naknade za 2026. godinu u Općinskom proračunu osigurano je 5.000,00 eura.
Jednokratna novčana naknada za nabavu dopunskih i pomoćnih nastavnih sredstava i ostalog školskog pribora za učenike osnovne škole
Jednokratnu novčanu naknadu za nabavu dopunskih i pomoćnih nastavnih sredstava i ostalog školskog pribora za učenike osnovne škole ostvaruju polaznici Osnovne škole „Ivan Meštrović“ Vrpolje kao i polaznici njenih područnih škola za školsku godinu 2026/2027. godinu za svakog učenika u maksimalnom iznosu do 100,00 eura sukladno posebnoj Odluci Općinskog vijeća o jednokratnoj novčanoj naknadi za nabavu dopunskih i pomoćnih nastavnih sredstava i ostalog školskog pribora za učenike osnovne škole.
Za ovu vrstu novčane naknade za 2026. godinu u Općinskom proračunu osigurano je 19.000,00 eura.
Jednokratna novčana naknada za nabavu udžbenika, dopunskih i pomoćnih nastavnih sredstava i ostalog školskog pribora za učenike srednjih škola
Jednokratnu novčanu naknadu za nabavu udžbenika, dopunskih i pomoćnih nastavnih sredstava i ostalog školskog pribora za učenike srednjih škola ostvaruju redovni učenici srednjih škola s prebivalištem na području Općine Vrpolje za školsku godinu 2026/2027. za svakog učenika u maksimalnom iznosu do 100,00 eura sukladno posebnoj Odluci Općinskog vijeća o jednokratnoj novčanoj naknadi za nabavu udžbenika, dopunskih i pomoćnih nastavnih sredstava i ostalog školskog pribora za učenike srednjih škola.
Za ovu vrstu novčane naknade za 2026. godinu u Općinskom proračunu osigurano je 8.000,00 eura.
Jednokratna novčana naknada za redovne studente
Jednokratna novčana naknada za redovne studente ostvaruju svi redovni studenti preddiplomskog i diplomskog studija koji imaju prebivalište na području Općine Vrpolje i koji se školuju, odnosno studiraju u Republici Hrvatskoj na hrvatskim državnim Sveučilištima i Veleučilištima te da su prvi puta upisali akademsku godinu 2026/2027.
Svaki redovni student ostvaruje novčanu naknadu u iznosu od 300,00 eura sukladno posebnoj Odluci Općinskog vijeća o jednokratnoj novčanoj naknadi za redovne studente.
Za ovu vrstu novčane naknade za 2026. godinu u Općinskom proračunu osigurano je 12.000,00 eura.
Jednokratna novčana naknada za umirovljenike i druge socijalno ugrožene osobe  
Jednokratnu novčanu naknadu za umirovljenike i druge socijalno ugrožene osobe, ostvaruju umirovljenici slabijeg mirovinskog cenzusa te druge socijalno ugrožene osobe s prebivalištem na području Općine Vrpolje neprekidno prijavljene najmanje 6 mjeseci, koje se nalaze u teškoj materijalnoj, financijskoj, zdravstvenoj ili drugoj osobito teškoj životnoj situaciji.
Jednokratna novčana naknada isplaćivat će se umirovljenicima prigodom blagdana: Uskrsa – Uskrsnica, Božića – Božićnica, sukladno posebnoj odluci Općinskog vijeća o jednokratnoj novčanoj naknadi za umirovljenike i druge socijalno ugrožene osobe. Odlukom će se definirati iznosi naknade prema visini mirovinskog cenzusa ili financijskih primanja.
Za ovu vrstu novčane naknade za 2026. godinu u Općinskom proračunu osigurano je 30.000,00 eura.
Naknada građanima u naravi
Naknada građanima u naravi može biti za neke izvanredne nepredvidive okolnosti.
Za ovu vrstu naknade za 2026. godinu u Općinskom proračunu osigurano je 3.000,00 eura kao naknada građanima i kućanstvima u naravi.
Članak 3.
Članak 3. Programa mijenja se i glasi:
„Općina Vrpolje ima zakonsku obvezu financirati Hrvatski Crveni križ, Gradsko društvo Crvenog križa Slavonski Brod kao neprofitnu humanitarnu organizaciju.
U Proračunu Općine Vrpolje za 2026. godinu za rad i djelovanje te redovnu djelatnost neprofitne humanitarne organizacije osigurano je 5.600,00 eura koja će se isplatiti sukladno zakonskim propisima.“
Članak 4.
Ostale odredbe Programa socijalne skrbi na području Općine Vrpolje za 2026. godinu ostaju neizmijenjene.
Članak 5.
Ovaj Program stupa na snagu osmog dana od dana objave u „Službenom glasniku Općine Vrpolje“, a primjenjuje se od 1. siječnja 2026. godine.

                                                          OBRAZLOŽENJE

Programom socijalne skrbi na području Općine Vrpolje za 2026. godinu predviđene se različite mjere i oblici pomoći stanovnicima Općine.

Ovim I. izmjenama Programa predlaže se izmjena mjere Jednokratna novčana naknada za umirovljenike na način da se proširuje krug korisnika te se mjera preimenuje u Jednokratnu novčanu naknadu za umirovljenike i druge socijalno ugrožene osobe.

Predloženom izmjenom omogućuje se pružanje jednokratne novčane pomoći, osim umirovljenicima slabijeg mirovinskog cenzusa, i drugim osobama odnosno kućanstvima koja se zbog teške materijalne, financijske, zdrastvene ili druge osobito teške životne situacije nalaze u potrebi za pomoći.

Uvjeti, kriteriji, korisnici, visina novčane naknade i način ostvarivanja prava detaljnije će se urediti posebnom Odlukom o jednokratnoj novčanoj naknadi za umirovljenike i druge socijalno ugrožene osobe.

Ostale odredbe Programa socijalne skrbi  na području Općine Vrpolje za 2026. godinu ostaju nepromijenjene.



